Správa zo zahraničnej pracovnej cesty
1.	Účastník ZPC:
Titul, meno a priezvisko:	PaedDr. Ján Palkovič	
Pracovisko:	sekcia regionálneho školstva 
MŠVV a Š SR, Stromová 1, 813 30 Bratislava 	
Pracovné zaradenie:	štátny radca – odbor  základných škôl 	
Znalosť jazykov:	anglický jazyk C 1	
2.	Zahraničná pracovná cesta:
Štát:	Čierna Hora	
Mesto:	Bar	
Vykonaná v doch:	20. - 23. 9. 2013	
Prijímajúca organizácia:	AUTO MOTO SAVES CRNE GORE	
Účel cesty:	Účasť na 28. Európskom finále detskej dopravno-výchovnej súťaže FIA	
Spôsob financovania:	Pobytové náklady: MŠVV a Š SR	
3.	Rámcový program pobytu:
20. 09. 2013

21. 09. 2013

22. 09. 2013

23. 09. 2013	-	Cesta do Baru: - Bratislava – Viedeň, Graz, Zagreb, Dubrovnik, Bar 
-	registrácia,
-	ubytovanie,
-	video a inštruktáž k súťaži,

-	účasť na oficiálnom otvorení súťaže a na všetkých aktivitách spojených s vystúpením súťažného družstva SR,
-	účasť na spoločensko-kultúrnych a odborných podujatiach spojených
so súťažou,
-	cesta do Bratislavy.	
4.	Stručný priebeh zahraničnej pracovnej cesty
	Zahraničná pracovná cesta sa uskutočnila na základe pozvania Slovenského autoturist klubu (SATC). V jej rámci som pôsobil ako hosť na 28. ročníku Európskej dopravno-výchovnej súťaže FIA v Bare.
V prvý deň ZPC sme sa so súťažným družstvom a zástupcami AŠG, s.r.o. prepravili na miesto konania súťaže, zaregistrovali sa, ubytovali a zúčastnili sa odborného podujatia súvisiaceho s priebehom súťaže v nasledujúci deň.
V nasledujúci deň sme sa zúčastnili na oficiálnom otvorení súťaže a na všetkých aktivitách spojených s vystúpením súťažného kolektívu SR. Súťaž sa uskutočnila v krytej športovej hale v Bare.
Spoločensko-kultúrne a odborné podujatia sa uskutočnili v tretí deň podujatia.
V roku 2013 sa európskeho kola súťaže zúčastnilo 22 súťažných družstiev. V uvedenej konkurencii sa slovenské súťažné družstvo umiestnilo na 11. mieste. 
Slovenské reprezentačné družstvo tvorili:
- Lucia Hrnčíková a Matúš Pleško  – žiaci Základnej školy v Brvništi (najlepšie dievča víťazného družstva a najlepší chlapec víťazného družstva v celoslovenskom kole súťaže),
- Nicol Fedurcová – žiačka Základnej školy v Družstevnej pri Hornáde (najúspešnejšie dievča zo všetkých súťažiacich dievčat v celoslovenskom kole súťaže),
- Martin Pančík – žiak Základnej školy v Pohronskej Polhore (najúspešnejší chlapec zo všetkých súťažiacich chlapcov v celoslovenskom kole súťaže).
Vedúci reprezentačného družstva:
PaedDr. Radoslava Hlušková, vedúca víťazného družstva,
Ing. Jaroslav Grešo, predseda odbornej komisie súťaže.
Organizátora súťaže zastupoval Ing. Jaroslav Grešo, Slovenský autoturist klub Ing. Peter Hergovitz.
5.	Odporúčané závery:
Pre vytvorenie lepších podmienok na úspešnejšie umiestnenie našich žiakov v európskom kole súťaže je potrebné zachovať opatrenia z roku 2010. V budúcom roku je potrebné zabezpečiť širšiu účasť základných škôl v regionálnych kolách súťaže Na bicykli bezpečne a prostredníctvom odborov školstva obvodných úradov v sídle kraja vytvoriť podmienky na zvýšenie úrovne regionálnych kôl a uskutočniť výber z väčšieho počtu žiakov v rámci záverečného sústredenia.
6.	Prehľad prinesenej dokumentácie a miesto jej uloženia:
Informačný materiál o súťaži.
Materiál je uložený u PaedDr. Jána Palkoviča.
7.	Prínos pracovnej cesty:
V rámci uvedeného podujatia som informoval účastníkov súťaže o priebehu národného kola súťaže a zabezpečení praktického výcviku žiakov na DDI v SR. Z poznatkov a informácií, ktoré som na súťaži získal vyplýva, že súťažiaci žiaci sú spravidla osobitným spôsobom vyberaní a pripravovaní. 
Na túto skutočnosť sme reagovali prijatím príslušných opatrení. Umiestnenie slovenského súťažného družstva v roku 2013 potvrdilo správnosť rozhodnutia skvalitniť výber žiakov do reprezentačného družstva Slovenskej republiky. Uvedený zámer bol zrealizovaný prostredníctvom úpravy organizačného poriadku súťaže „Na bicykli bezpečne“.
Uskutočnenie sústredenia družstva a prijatie ďalších opatrení zameraných na odbornú prípravu žiakov, v spolupráci so Slovenskou komorou výcvikových zariadení autoškôl a Slovenským autoturist klubom zvýšilo úroveň súťažného družstva. 
8.	Spôsob zverejnenia výsledkov ZPC, prenos získaných informácií:
Získané informácie budú využité pri príprave ďalšieho ročníka súťaže.
Súhlasím so zverejnením správy na internete

Bratislava 1. októbra 2013

Vypracoval PaedDr. Ján Palkovič:

Schválil GRS 09: